**Lucy Maria Boston** (født *Wood* 10. desember 1892 i Southport, død 25. mai 1990 i Hemingford Grey, Cambridgeshire) var en britisk barnebokforfatter, best kjent for de seks bøkene i Green Knowe-serien (1954–76); hun mottok Carnegie Medal for den fjerde av dem, *A Stranger at Green Knowe* i 1961.

The Manor i Hemingford Grey var hennes hjem fra 1937, og utgangspunktet for hennes mest kjente bøker. Huset er fremdeles i familiens eie; det er bevart som et museum over henne og hennes forfatterskap, og er tilgjengelig for omvisninger.

Liv
---

Hun var det femte av seks barn i en viktoriansk middelklassefamilie. Faren var ingeniør og en periode også borgermester. Faren døde da hun var seks. Hun var frivillig sykepleier i Normadie under første verdenskrig, og giftet seg i 1917 med Harold Boston, en fjern slektning. Paret bodde i Cheshire, hvor han drev et garveri. De fikk en sønn. Etter skilsmisse i 1935 reiste hun utenlands inntil hun i 1937 kjøpte The Manor i Hemingford Grey, Cambridgeshire. Dette huset er bygget omkring 1130 i normannisk stil, og er et av de eldste bebodde husene i Storbritannia.

Hun skrev to memoarer; *Perverse and Foolish* (1979) skildrer ungdomstiden og livet fram til huskjøpet i 1937, mens *Memory in a House* (1972) skildrer *The Manor* og hennes liv der. 

I 1976 ble det kjent at hun også var en aktiv tekstilkunstner i lappeteknikk, og flere av hennes arbeider har vært utstilt, i tillegg til at det er en permanent utstilling i huset. Svigerdatteren Diana Boston har utgitt boka *The Patchworks of Lucy Boston* (1995).

Bøker
-----

Hennes første bok, *Yew Hall* (1954), var en hyllest til hjemmet hennes. 

Skildringen av husets historie ble ytterligere utviklet i Green Knowe-serien (1954–76), hvor hun i seks bind forteller husets faktiske og fiktive historie på ulike måter. Gjennomgangsfigurene i bokserien er gutten Toseland (*Tolly*) og hans oldemor Mrs. Oldknow, som bor i huset. Historien fortelles dels i dialogen mellom de to, og dels i drømmesekvenser hvor Tolly møter tidligere beboere i huset. I den tredje av bøkene, *The River at Green Knowe* (1959) brytes mønsteret ved at to eldre kvinner er hovedpersonene og gjester i huset, mens verken Tolly eller oldemoren opptrer.. I den fjerde boka introduseres en ny gutt, Ping, og en rømt gorilla. Ping og Tolly opptrer sammen i den femte boka *An Enemy at Green Knowe* (1964), mens den siste av bøkene, *The Stones of Green Knowe* (1976) handler om Roger d'Aulneaux, sønnen til den opprinnelige byggherren, og hans tidsreiser med utgangspunkt i 1100-tallet. Bøkene er illustrert av sønnen Peter Boston.

Aidan Chambers mener at Bostons bøker var et viktig forbilde for flere britiske forfattere av tidsreise- og fantasybøker på 1950- og 1960-tallet.

Den første av bøkene *The Children of Green Knowe* ble filmet som tv-serie i 1986 med samme tittel, mens oppfølgeren *The Chimneys of Green Knowe* ble filmet i 2009 som *From Time to Time*, med Maggie Smith og Hugh Bonneville.

Bøkene finnes ikke på norsk.

Referanser
----------

1. 1 2   Gemeinsame Normdatei, GND-ID 124040691, besøkt 15. oktober 2015[Hentet fra Wikidata]
2. 1 2   Trove, oppført som L. M. Boston, Trove person-ID 1203348, besøkt 9. oktober 2017[Hentet fra Wikidata]
3. 1 2   Oxford Dictionary of National Biography, oppført som Lucy Boston, Oxford Biography Index Number 58958[Hentet fra Wikidata]
4. 1 2   Korean Authority File, National Library of Korea ID KAC201421641[Hentet fra Wikidata]
5. ↑   customtechnologygroup.com[Hentet fra Wikidata]
6. 1 2   The Feminist Companion to Literature in English, side(r) 116[Hentet fra Wikidata]
7. ↑   www.swanriverpress.ie[Hentet fra Wikidata]
8. ↑  .
9. ↑   The Feminist Companion to Literature in English, side(r) 117[Hentet fra Wikidata]
10. ↑   www.carnegiegreenaway.org.uk, besøkt 22. januar 2016[Hentet fra Wikidata]
11. ↑  carnegiegreenaway.org.uk Lucy M. Boston Arkivert 30. januar 2013 hos Wayback Machine.
12. ↑  The resident of Green Knowe Arkivert 9. mai 2012 hos Wayback Machine.
13. ↑  greenknowe.co.uk
14. ↑  quiltersthreads.co.uk «The Lucy Boston Quilt Collection» Arkivert 11. november 2014 hos Wayback Machine.
15. ↑  fantasyliterature.com
16. ↑  Crosscurrents in The River at Green Knowe
17. ↑  Peter Hunt. *An Introduction to Children’s Literature*. Oxford University Press, 1994. ISBN 0-19-289243-6
18. ↑  «The Children of Green Knowe» **(engelsk)**. Internet Movie Database.
19. ↑  «From Time to Time» **(engelsk)**. Internet Movie Database.

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NDL **·** NKC **·** CiNii
 |